CELEX: 62019CA0683
Language: sl
Date: 2021-10-14 00:00:00
Title: Zadeva C-683/19: Sodba Sodišča (peti senat) z dne 14. oktobra 2021 (predlog za sprejetje predhodne odločbe Tribunal Supremo – Španija) – Viesgo Infraestructuras Energéticas SL/Administración General del Estado in drugi (Predhodno odločanje – Skupna pravila notranjega trga z električno energijo – Direktiva 2009/72/ES – Člen 3(2) in (6) – Naložitev obveznosti javnih storitev – Financiranje socialne tarife zaradi varstva ranljivih potrošnikov – Zahtevi po preglednosti in prepovedi diskriminacije)

13.12.2021   
            
            
               SL
            
            
               Uradni list Evropske unije
            
            
               C 502/4
            
         
      Sodba Sodišča (peti senat) z dne 14. oktobra 2021 (predlog za sprejetje predhodne odločbe Tribunal Supremo – Španija) – Viesgo Infraestructuras Energéticas SL/Administración General del Estado in drugi
      (Zadeva C-683/19) (1)
      
      (Predhodno odločanje - Skupna pravila notranjega trga z električno energijo - Direktiva 2009/72/ES - Člen 3(2) in (6) - Naložitev obveznosti javnih storitev - Financiranje socialne tarife zaradi varstva ranljivih potrošnikov - Zahtevi po preglednosti in prepovedi diskriminacije)
      (2021/C 502/06)
      Jezik postopka: španščina
      
         Predložitveno sodišče
      
      Tribunal Supremo
      
         Stranke v postopku v glavni stvari
      
      
         Tožeča stranka: Viesgo Infraestructuras Energéticas SL
      
         Tožene stranke: Administración General del Estado, Iberdrola SA, Naturgy Energy Group SA, anciennement Gas Natural SDG SA, EDP España SAU, anciennement Hidroeléctrica del Cantábrico SA, CIDE Asociación de Distribuidores de Energía Eléctrica, Endesa SA, Agri-Energía SA, Navarro Generación SA, Electra del Cardener SA, Serviliano García SA, Energías de Benasque SL, Candín Energía SL, Cooperativa Eléctrica Benéfica Catralense, Cooperativa Valenciana, Eléctrica Vaquer SA, Hijos de José Bassols SA, Electra Aduriz SA, El Gas SA, Estabanell y Pahisa SA, Electra Caldense SA, Cooperativa Popular de Fluid Electric Camprodón SCCL, Fuciños Rivas SL, Electra del Maestrazgo SA
      
         Izrek
      
      
                  1.
               
               
                  Člen 3(2) Direktive 2009/72/ES Evropskega parlamenta in Sveta z dne 13. julija 2009 o skupnih pravilih notranjega trga z električno energijo in o razveljavitvi Direktive 2003/54/ES je treba razlagati tako, da nasprotuje temu, da strošek obveznosti javnih storitev, ki zajema dobavo električne energije po znižani ceni za nekatere ranljive odjemalce, bremeni le matične družbe skupin družb ali – glede na primer – družbe, ki hkrati opravljajo dejavnosti proizvodnje, distribucije in prodaje električne energije, ker to merilo, ki ga je nacionalni zakonodajalec izbral za razlikovanje med družbami, ki ta strošek morajo kriti, in tistimi, ki so tega stroška v celoti oproščene, vodi do različnega obravnavanja različnih družb, ki poslujejo na tem trgu, ki ni objektivno utemeljeno.
               
            
                  2.
               
               
                  Člen 3(2) Direktive 2009/72 je treba razlagati tako, da ne nasprotuje temu, da se ureditev financiranja obveznosti javnih storitev, ki zajema dobavo električne energije po znižani ceni za nekatere ranljive odjemalce, uvede brez časovne omejitve in brez izravnalnega ukrepa.
               
            
         (1)  UL C 423, 16.12.2019.